CELEX: 62020TN0585
Language: lv
Date: 2020-09-24 00:00:00
Title: Lieta T-585/20: Prasība, kas celta 2020. gada 24. septembrīError! Reference source not found. – Polwax/Komisja

23.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 399/40
            
         
      Prasība, kas celta 2020. gada 24. septembrīError! Reference source not found. – Polwax/Komisja
      (Lieta T-585/20)
      (2020/C 399/57)
      Tiesvedības valoda – poļu
      
         Lietas dalībnieki
      
      
         Prasītāja: Polwax S.A. (Jaslo, Polija) (pārstāvji: E. Nessmann, G. Duda un M. Smołka, radcy prawni)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 14. jūlija lēmumu lietā M.9014 PKN Orlen/Grupa Lotos (turpmāk tekstā – “lēmums”);
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Pirmais pamats attiecas uz Padomes Regulas (EK) Nr. 139/2004 [(2004. gada 20. janvāris)] par kontroli pār uzņēmumu koncentrāciju (turpmāk tekstā – “Regula Nr. 139/2004”) (1) 2. panta 1. punktā paredzēto koncentrācijas novērtēšanas principu pārkāpumu, jo Komisija, nosacīti atļaujot PKN Orlen pārņemt Grupa Lotos kontroli, neesot ņēmusi vērā rafinēta un atūdeņota parafīna un parafīna vaska, kā arī uz parafīna bāzes komponētu produktu tirgu un neesot novērtējusi koncentrācijas ietekmi uz šo tirgu.
                  
                              —
                           
                           
                              Šā pamata atbalstam prasītāja apgalvo, ka izmeklēšanas procedūras laikā Komisijai tika iesniegti pierādījumi tam, ka rafinētu un atūdeņotu parafīnu un parafīna vasku, kā arī uz parafīna bāzes komponētu produktu tirgus ir saistīts ar saimniecisko darbību, ko veic koncentrācijas dalībnieki. Komisijas paziņojumā par iebildumiem neesot analīzes par šo tirgu, kas varot liecināt par to, ka Komisija konkrēto tirgu nav ņēmusi vērā lēmumā, novērtējot koncentrācijas ietekmi uz konkurenci.
                           
                        
            
                  2.
               
               
                  Otrais pamats attiecas uz Regulas Nr. 139/2004 2. panta 1. punktā paredzēto koncentrācijas vērtēšanas principu pārkāpumu, jo Komisija neesot ievērojusi apstākli, ka PKN Orlen veiktā kontroles pārņemšana pār Grupa Lotos, ietekmē piekļuvi izejvielu apgādei subjektiem, kuri darbojas rafinēto un atūdeņoto parafīnu, kā arī parafīna vaska un uz parafīna bāzes komponēto produktu tirgū, un arī nav ņēmusi vērā koncentrācijas rezultātā radušās juridiskās barjeras piekļuvei šim tirgum.
                  
                              —
                           
                           
                              Šā pamata atbalstam prasītāja apgalvo, ka pēc tam, kad PKN Orlen pārņēma kontroli pār Grupa Lotos, viena subjekta rokās tiks koncentrēts viss izejvielu kopums (smagā un vieglā) parafīna jēlvaska formā kopā ar visu transportēšanas un loģistikas infrastruktūru Polijas, Lietuvas un Čehijas teritorijā, kā rezultātā minētais subjekts varēs noteikt cenas vai apstākļus saistībā ar izejvielu piegādi ne tikai subjektiem, kuri jau šobrīd darbojas minētajā tirgū, bet arī ikvienam subjektam, kurš vēlētos ienākt šajā tirgū nākotnē. Iepriekš minētās grūtības darbības veikšanā nebūšot sabiedrībai Orlen Południe S.A., kura pilnībā pieder PKN Orlen.
                           
                        
            
                  3.
               
               
                  Trešais pamats attiecas uz Regulas Nr. 139/2004 2. panta 2. un 3. punkta pārkāpumu, jo Komisija esot pieļāvusi, ka PKN Orlen pārņem kontroli pār Grupa Lotos, lai gan šāda kontrole var būtiski kaitēt šobrīd esošai konkurencei kopējā tirgū vai tā lielā daļā, it īpaši tādēļ, ka ir radīts vai stiprināts PKN Orlen dominējošais stāvoklis.
                  
                              —
                           
                           
                              Šā pamata atbalstam prasītāja apgalvo, ka līdz šīm vienīgais PKN Orlen konkurents jēlvaska ražošanas un izplatīšanas tirgū Polijas, Čehijas un Lietuvas teritorijā bija Grupa Lotos. Pēc kontroles pārņemšanas PKN Orlen kļūšot par monopolu.
                           
                        
            
                  4.
               
               
                  Ceturtais pamats attiecas uz Regulas Nr. 139/2004 9. panta 1. punkta pārkāpumu, jo Komisija neesot paziņojusi dalībvalstij, ka tad, ja PKN Orlen pārņem kontroli pār Grupa Lotos, tiks izkropļota konkurence rafinētu un atūdeņotu parafīnu, kā arī parafīna vasku un uz parafīna bāzes komponētu produktu tirgū, kam Polijas teritorijā ir atsevišķa tirgus iezīmes.
                  
                              —
                           
                           
                              Prasītāja šo pamatu izvirza gadījumam, ja tiktu atzīts, ka parafīna vasku un uz parafīna bāzes komponētu produktu tirgum nav Savienības tvēruma. Šādā situācijā, prasītājas ieskatā, šis tirgus atbilst nosacījumiem, lai to atzītu par atsevišķu tirgu.
                           
                        
            
         (1)  OV L 24, 2004, 1. lpp.